
Anna nem örök 

Én nem leszek az arcodon árnyék, 
nem leszek ránc a szemed alatt,       
nem szúrok egy nap aljasul beléd, 
nem leszek nyílt seb, sem a varrat.   

Nem költözöm szemedbe -bár szívesen tenném  - 
a mozdulatod is mind meghagyom neked, 
nem leszek nyomasztó, vagy meghitt emlék, 
se a sötét titkod, se a szégyened. 

Miattam  nyugodtan nézhetsz a tükörbe, 
- ehhez értek- eltűnök nyomtalan, 
nem csúszik szavad se,  életed se félre, 
s a nyakkendőd is helyén megmarad. 

Két szavad közt a köz, a csend leszek. 
Ha meg is maradok - észre nem veszed. 





